
     REPUBLIKA HRVATSKA						14 St-390/17-12
     TRGOVAČKI SUD U OSIJEKU
    
U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, L. Jagera 3, OIB 85821130368 za otvaranje stečajnog postupka nad dužnikom AGALARI d.o.o. za trgovinu i usluge, Čepin, Kalnička 78, MBS 030005650, OIB 81642225138, dana 6. travnja 2018.


r i j e š i o   j e


OBUSTAVLJA SE stečajni postupak nad dužnikom AGALARI d.o.o. za trgovinu i usluge, Čepin, Kalnička 78, MBS 030005650, OIB 81642225138.


Obrazloženje


Predlagatelj FINA je dana 10.03.2017. godine podnijela ovome sudu prijedlog za otvaranje stečajnog postupka nad dužnikom AGALARI d.o.o. za trgovinu i usluge, Čepin, Kalnička 78, MBS 030005650, OIB 81642225138, temeljem odredbe čl. 110. st. 1. Stečajnog zakona (NN 71/15, dalje: SZ).

U prijedlogu je navela da na dan 8.03.2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 400.590,60 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 2 radnika.

FINA je dostavila popis računa i oročenih novčanih sredstava dužnika na dan 8.03.2017., te navela da na temelju čl. 112. st. 5. SZ dužnik na dan 8.03.2017. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn.

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. SZ, te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i čl. 128. st.1. SZ-a).

Privremena stečajna upraviteljica je izradila svoje izvješće i pravovremeno ga dostavila sudu, a na ročištu radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka održanom 5.04.2018. privremena stečajna upraviteljica je ostala kod svoga izvješća, no kako je na ročištu zakonski zastupnik dužnika dostavio dokaz u spis da je dužnik postao sposoban za plaćanje, te predložio obustavu stečajnog postupka, suglasila se s prijedlogom za obustavu postupka, ali je zatražila da joj sud odredi nagradu budući je sve određene joj poslove odradila u cijelosti, a deblokada je nastupila do završetka prethodnog postupka.

Zakonski zastupnik dužnika suglasio se s prijedlogom privremene stečajne upraviteljice.

Sud je izvršio uvid u spis i dokumente u spisu i to Izvadak iz sudskog registra, Izvješće privremene stečajne upraviteljice od 28.03.2018. (4 stranice), Očevidnik o redoslijedu plaćanja od 6.03.2018. (9 stranica), Pregled PKK, Uvjerenje Stanice za tehnički pregled vozila Auto-klub "Našice" Našice STP "AUTO-KLUB NAŠICE" od 28.03.2018., Potvrda Općinskog suda u Osijeku zk odjel od 7.03.2018., Dopis HZMO od 6.03.2018., Popis dugotrajne imovine na dan 31.12.2017. i Potvrdu FINE o blokadi računa i novčanih sredstava ovršenika od 5.04.2018., te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ. 

U Osijeku 6. travnja 2018.

Zapisničar:							STEČAJNI SUDAC
Elizabeta Đeke   					       mr. sc. Tihomir Kovačević

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav 1. Stečajnog zakona).

D N A :
1. Predlagatelju 
1. Privremenoj stečajnoj upraviteljici Margareti Bondža
1. Dužniku
1. Mrežna stranica e-Oglasna ploča sudova
1. Sudski registar, nakon pravomoćnosti
1. rj. obustavom

